Document ID: 32001R2463

Kommissionens forordning (EF) nr. 2463/2001
af 14. december 2001
om tilladelse til overførsel mellem de kvantitative lofter for tekstilvarer og beklædningsgenstande med oprindelse i Taiwan
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 47/1999 af 22. december 1998 om ordningen for indførsel af visse tekstilvarer med oprindelse i Taiwan(1), senest ændret ved forordning (EF) nr. 2279/2001(2), særlig artikel 4, og
ud fra følgende betragtninger:
(1) Ifølge artikel 4 i forordning (EF) nr. 47/1999 kan der foretages overførsler mellem kategorier.
(2) Taiwan fremsatte anmodning om overførsler mellem kategorier den 9. maj 2001.
(3) De af Taiwan ønskede overførsler falder inden for rammerne af de fleksibilitetsbestemmelser, der er omhandlet i artikel 4 i forordning (EF) nr. 47/1999 med senere ændringer.
(4) Der er derfor hensigtsmæssigt at imødekomme anmodningen.
(5) Det er ønskeligt, at denne forordning træder i kraft dagen efter offentliggørelsen, så erhvervsdrivende kan drage fordel af den så hurtigt som muligt.
(6) De i denne forordning fastsatte foranstaltninger er i overensstemmelse med Tekstiludvalgets udtalelse -
UDSTEDT FØLGENDE FORORDNING:
Artikel 1
Overførsler mellem de kvantitative lofter for tekstilvarer med oprindelse i Taiwan, som fastsat i forordning (EF) nr. 47/1999, tillades for kontingentåret 2001 i overensstemmelse med bilaget til denne forordning.
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 14. december 2001.

Labels: 18
3
1